 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ**

**din 16 SEPTEMBRIE 2016**

privind solicitarea de emitere a avizului de mediu pentru Plan Urbanistic Zonal - Construire magazin Cash&Carry Selgros”, în municipiul Bistrița, str. Calea Moldovei, nr. 13, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 9695/1.09.2016, ultima completare înregistrată sub nr. 9855/6.09.2016,

**în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 14.09.2016, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Planul Urbanistic Zonal** - Construire magazin Cash&Carry Selgros”, în municipiul Bistrița, str. Calea Moldovei, nr. 13, judeţul Bistriţa-Năsăud,

**titular**: **SC SELGROS CASH&CARRY SRL,** din municipiul Brașov, Calea București, nr. 231, judeţul Brașov,

**referitor la**: realizarea unui magazin Cash&Carry Selgros cu dotările și amenajările aferente.

Bilanţul teritorial:

- suprafaţă teren PUZ – 68 765 m2;

- suprafaţă teren sistematizat – 41 450 mp

- suprafață construită propusă – 29 015 m2;

- suprafaţă desfășurată propusă – 58 030 m2;

- POT propus – 70 %;

- CUT propus – 1,4;

- regim de înălțime propus – parter, P+1 parțial în magazin și maxim P+1 în cazul Galeriei Comerciale;

- spații verzi întreținute – 2 072,5 m2;

- suprafețe trotuare, drumuri, parcaje – 10 362,5 m2;

- nr. locuri parcare propuse – 200.

**care propune**:

- construirea unui magazin cash&carry Selgros și a unei galerii comerciale;

- accesul pe amplasament se va realiza din strada Calea Moldovei;

- în interiorul parcelei se vor realiza:

- accese auto și pietonale,

- 200 locuri de parcare,

- o galerie comercială,

***nu necesită evaluare de mediu și se adoptă fără aviz de mediu.***

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a HG nr.1076/2004) sunt următoarele:**

*În zonă nu există studii de urbanism recente.*

*Factorul de mediu apă: alimentarea cu apă se va realiza din rețeaua existentă în zonă, evacuarea apei uzate menajere în rețeaua de canalizare existentă în zonă.*

*Factorul de mediu aer: principalele surse de poluare a aerului sunt traficul auto și arderea combustibilului pentru încălzire.*

*Factorul de mediu sol: poate fi afectat prin depozitări necontrolate de deșeuri.*

*Planul nu va avea efecte negative asupra mediului.*

*Amplasamentul este situat în afara ariilor naturale protejate.*

*Planul nu constituie un risc pentru mediu sau sănătate.*

*Zona studiată prin PUZ și numărul populației posibil să fie afectată sunt restrânse.*

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odată cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştința publicului a deciziei finale revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

chim. Mariana Gal